טיפים לתכנון ולהעברת שיעור מקוון

הקדמה

1. לפני השיעור חשוב מאד לתכנן אותו – חשבו על המטרות שלכם בהעברת השיעור, מה חשוב לכם שהתלמידים ילמדו במהלך השיעור, מה המסר שאתם רוצים להעביר.

**תכנון השיעור**

1. **תכננו איך תאפשרו לילדים לקחת חלק פעיל בשיעור בדרכים מותאמות:**

* שוחחו עם המורה יומיים לפני שיעור – ודאו כי היא שולחת לכם לינק לשיעור המקוון
* בקשו מהם לשים לידם דפים וכלי כתיבה ולכתוב עליהם מילים שתכתיבו להם, כך שיוכלו להרים את הדף כשתשאלו שאלה במעין משאל קבוצתי (לדוגמה: "נכון" ו"לא נכון"); או שיכתבו מילה שהם חושבים עליה כתשובה לשאלה שתשאלוויוכלו להרים למצלמה כשתבקשו.
* בקשו מהם לסמן בידיים "לייק" אם הבינו / מסכימים אתכם או "דיסלייק" אם לא הבינו/ לא מסכימים אתכם
* בקשו שכל מי שחושב דבר מסוים שתשאלו לגביו, ירים יד.
* בקשו שיכתבו שאלות או תגובות בצ'אט של הזום.
* השתמשו בלוח של הזום, והציעו להם שיכתבו גם הם על הלוח, בהכוונה שלכם.
* שימו לב כי בתכנית המצורפת השיעורים מדורגים לפי רמה טכנולוגית – אם יש לכם ידע בסיסי בלבד בטכנולוגיה שיעורים ברמה 1 הם עבורכם, אם טכנולוגיה מדברת אליכם – רמה 3 מיועדת לכם.

1. תכננו **איך תתנו לילדים אפשרות להמחשה או להתנסות עצמית:**

* שלחו אותם לחפש בבית חפץ מסוים שקשור לשיעור, כדי שיוכלו להתבונן בו במהלך ההסברים שלכם. לדוגמה, אם אתם מעבירים שיעור על שטרות ומטבעות, שלחו אותם להביא מטבע אחד ושטר אחד.
* העלו על המסך ב"שיתוף מסך" דף עבודה או משימה כתובה, ובקשו מכל אחד להביא לעצמו דף, ולעשות בעצמו את המשימות.
* הציגו חפצים ששמתם לידכם מבעוד מועד כדי להמחיש

1. **הקרנת סרטון או מצגת**

* אם אתם מתכננים להקרין סרטון, בחרו קטע קצר מאד, כדי שלא תאבדו את הילדים בזמן הקרנתו.
* שימו לב, שאם משתפים משהו שיש בו גם קול שאתם רוצים שהילדים ישמעו, בשלב שיתוף המסך, צריך גם לסמן וי בצ'ק בוקס שבצד שמאל למטה של חלונית השיתוף, ליד המילים "share computer sound".
* לכן, אם אתם מתכננים להשתמש במצגת, הציגו אותה באמצעות שיתוף מסך, אבל אל תתנו לה להשתלט על כל השיעור, כדי שיוכלו להמשיך לראות אתכם כחלק מרכזי של השיעור.

1. **לאחר בניית השיעור, ארגנו את הזמן שנתון לרשותכם –** 30 דקות עוברות מהר! חשבו כמה זמן יידרש לכל חלק שתכננתם, חשבו מראש על מה תעדיפו לוותר אם תראו תוך כדי השיעור שאתם לא מספיקים את כל מה שתכננתם. אל תשכחו להקצות כמה דקות בהתחלה להצגה עצמית, ודקה או שתיים בסוף השיעור לטובת סיכום
2. **ודאו כי שוחחתם עם המורה לפני השיעור, וכי היא שלחה לכם לינק לשיעור מרחוק** והגדירה אותכם כמנחים על מנת שתוכלו לשתף מסך.
3. **היכרות עם זום**
   1. זום היא פלטפורמה פשוטה ונוחה, אבל כמובן שאם זו תהיה הפעם הראשונה שתשתמשו בה או הפעם הראשונה שאתם מנהלים פגישה/הרצאה באמצעותה, חשוב להכיר אותה ולהתנסות בפונקציות השונות.
   2. אם תיכנסו לזום ותבחנו את האפשרויות, תגלו את הרוב בקלות. פנו לעצמכם חצי שעה מראש לטובת העניין.
   3. יש הרבה מדריכים ברשת לשימוש נכון ונוח בזום, הנה אחד מומלץ לגבי הוראה באמצעות זום:<https://www.facebook.com/watch/?v=2453080301688909>[שימו לב שזה מדריך שמכוון למרצים שמעבירים שיעורים לסטודנטים, לכן נדרשות התאמות כשאתם חושבים על העברת שיעור לילדים בבית ספר יסודי. למשל, לא מומלץ להעביר את הילדים במהלך השיעור לפלטפורמות אחרות,
4. **בסמוך לפני תחילת השיעור**

* דאגו לשבת בסביבה שבה לא יהיו הפרעות במהלך השיעור, ושימו לב גם למה שרואים במצלמה שלכם – שמרו על פרטיותכם, והקפידו שהסביבה תיראה מתאימה להעברת שיעור, גם אם היא ביתית.
* סגרו במחשב שלכם את החלונות והיישומים שאינם רלבנטיים לשיעור.
* שימו לידכם את החפצים שתרצו להשתמש בהם בזמן השיעור.
* פתחו מראש את כל הקבצים או האתרים שתרצו להשתמש בהם במהלך השיעור.
* הכינו את הקישור לגוגל סלייד של הקורס – לסיכום השיעור
* ודאו שהמחשב שלכם מחובר לחשמל או שיש לו מספיק סוללה כך שהוא לא ייכבה באמצע השיעור.
* ודאו שהחיבור שלכם לאינטרנט יציב – עדיף להתחבר באופן קווי ולא אלחוטי.
* הגדירו בזום שהמשתתפים יהיו כולם בהשתק ולא יוכלו לכבות את ההשתקה בעצמם.

1. **בתחילת השיעור**

* התחילו בזמן. גם אם לא יהיו עדיין הרבה משתתפים, וגם אם יהיו טפטופים של משתתפים שמצטרפים.
* אם יש כללים שלפיהם חשוב לכם שהשיעור יתנהל, הגידו אותם בהתחלה – למשל, הסבירו למה כולם בהשתק ואיך אתם מבקשים שיפנו אליכם במהלך השיעור וישאלו שאלות.
* בקשו מהתלמידים להדליק מצלמות, כדי שתוכלו לראות אותם ולהתרשם מעט מהבעותיהם כאינדיקציה למידת ההקשבה שלהם, למידת העניין שלהם ולמידת ההבנה שלהם. כדי לראות את כולם, עברו ל-Gallery view.
* הציגו את עצמכם, הקדישו לזה 2-3 דקות, כולל כמה מילים אישיות (איפה גרים, משפחה, תחביבים), המקצוע והתפקיד המקצועי, מה אתם אוהבים במקצוע שלכם וכל דבר נוסף שתחשבו שיעניין אותם.
* הציגו את נושא השיעור, ואפשר גם להגיד את המסר או את מטרת השיעור כבר בהתחלה, לשיקול דעתכם...
* הקפידו על סבב פתיחה קצר – כדי להבטיח שכולם אתכם השיעור ( כל תלמיד יכול לצלם את הנוף מחלונו, לעלות לינק לשיר שהוא אוהב, לצלם חפץ שאוהב, ניתן לפתוח בשאלה לכולם – איך אתם אוכלים את המילקי שלכם? מה אכלתם לארוחת בוקר?)

1. **בזמן השיעור**

* זכרו שכל הפנים מופנות אליכם כל הזמן – הדגישו הבעות פנים, השתמשו בתנועות ידיים.
* הציגו חפצים או שקופיות במצגת שיסייעו בהמחשת החומר הנלמד.
* אם אתם מבקשים מהתלמידים לחשוב על משהו, ללכת להביא משהו או לכתוב משהו – השהו לרגע את השיעור, כדי לאפשר להם לעשות את מה שביקשתם.
* אם אתם נותנים לילדים משימה או תרגיל לעבודה עצמית, הקפידו להסביר אותם באופן ברור ובכמה אופנים שונים, מתוך הבנה שהילדים יתקשו לשאול אתכם שאלות הבהרה ואתם תתקשו לדעת אם ההנחיות היו מובנות. בנוסף להסברים הבהירים, הזמינו אותם להודיע לכם אם הם לא הבינו או לשאול שאלות הבהרה (ראו לעיל הצעות לקיום דיון).
* בכל שיעור אנא הקפידו על סבב פתיחה של תלמידים מעלים תמונה/ שולחים לינק/ מגיבים בווטס אפ או בצ'ט הכיתתי כדי להכניס את כל התלמידים לשיעור.
* בכל שיעור הקפידו על איסוף התלמידים כל עשר דק' – אחרי כל דיון, שיח, הפעלה – בקשו מכל תלמיד לעלות מחשבה, תוצר, שאלה לצ'ט הכתתי.
* הקפידו על שיעורים מכוונים תוצרים – שיעורים שעל התלמידים לצור משהו, להמציא, לפתור סוגייה יגבירו מחוייבות והשתתפות התלמידים. אחרי כל הפעלה בקשו לשתף בכל התוצרים והתייחסו לכמה מהתשובות.
* הסבר על גוגל סלייד – מצגת שתלווה את הפעילות, בסיכום כל שיעור המתנדב והתלמידים יפתחו את מצגת השיתופית של הקורס, על השקף של השיעור הרלוונטי – לשקף זה יעלה סיכום השיעור בתוצרים, תובנות, מחשבות, שורות תחתונות.
* בסוף השיעור, סכמו אותו – הסיכום מחדד לילדים את המסר שהעברתם במהלך השיעור, ומארגן עבורם שוב את החומר שלימדתם. הקדישו 2-3 דקות בסוף השיעור לסיכום, חזרו בו במשפטים קצרים על הרעיונות המרכזיים שעלו במהלך השיעור וכמובן על המסר.

**תהנו, ובהצלחה!**